જો કોઈ વ્યક્તિ નવો ધંધો શરૂ કરે અને તે માટે GSTમાં નોંધણી નંબર લીધેલ ન હોય તો આ જાહેરનામા હેઠળ લાભ મેળવવા માટે ટર્નઓવરની મર્યાદા નક્કી કરવા જે તે નાણાકીય વર્ષની પહેલી એપ્રિલથી કરેલ ટર્નઓવર ધ્યાનમાં લેવાનો રહેશે, પરંતુ વેરો જે તારીખથી નોંધણી નંબર લેવાની જવાબદારી ઉપસ્થિત થતી હોય તે તારીખથી થતા ટર્નઓવર પર ભરવાનો રહેશે. રૂ. ૫૦ લાખની ટર્નઓવરની મર્યાદા નક્કી કરતી વખતે ડિપોઝિટ, લોન કે એડવાન્સ કે જેના માટે વ્યાજ કે ડિસ્કાઉન્ટ મળતું હોય તેવી સેવાના ટર્નઓવરને ધ્યાને લેવાનું રહેશે નહીં.